Primarul Din Iași Face Frecvent Teste Pentru Coronavirus Fără Să Aibă Dreptul
Distribuie În condițiile în care România are unele dintre cele mai puține teste dintre țrăile afectate, iar Guvernul a ascuns capacitatea mică de testare, Primarul Iașiului, Mihai Chirica, a declarat la postul local TV Life că își face săptămânal testul pentru coronavirus, motivând că nu vrea să-și pună în pericol nici sănătatea, nici colegii, scrie ReporterIS. Regulile impun testarea doar pentru cei care prezintă simptome clare (stare de rău general, febră) și pentru cei cu care au intrat în contact direct. Un medic ieșean s-a declarat șocat de dezvăluirea primarului.

Mihai Chirica, a anunţat, vineri, că a făcut testul de depistare a coronavirusului, rezultatul fiind negativ, după ce o persoană din cele 18 de la Centrul Social cu destinaţie multifuncţională „Bucuria” a fost confirmată ca fiind infectată cu COVID-19. 
Potrivit edilului, săptămâna trecută, la Centrul Social „Bucuria” a existat suspiciunea unui caz pozitiv, confirmat ulterior şi internat la Spitalul de Boli Infecţioase. „În aceeaşi perioadă, am efectuat o vizită la toate centrele sociale, inclusiv Centrul ‘Bucuria’, chiar în perioada în care persoana confirmată ulterior cu coronavirus era încă rezidentă. Odată cu confirmarea pozitivă a persoanei şi internarea ei la spital, Centrul a fost închis vizitelor exterioare, iar toate persoanele au fost testate, inclusiv eu. Rezultatul testului în cazul meu este negativ. Menţionez că este singurul test efectuat de mine”, a declarat primarul Mihai Chirica, prin intermediul unui comunicat de presă. 

El a precizat totodată că riscul de a fi infectat cu noul coronavirus este totuşi prezent în fiecare zi, ţinând cont de natura sarcinilor de serviciu pe care le are în calitate de primar al municipiului Iaşi şi preşedinte Comitetului Local pentru Situaţii de Urgenţă.

„În calitate de primar al municipiului Iaşi şi preşedintele al Comitetului Local pentru Situaţii de Urgenţă, în fiecare zi trebuie să iau decizii imediate, cu efect asupra întregii comunităţi. Atribuţiile oficiale presupun interacţiune cu foarte multe persoane, inclusiv cu vizite în teren la diferite locuri. Cu toate măsurile de precauţie luate, nu putem fi siguri că nu suntem purtători asimptomatici ai noului coronavirus. De aceea, trebuie să ne luăm măsuri de protecţie, pentru a nu răspândi virusul. De aceea, dacă va fi cazul, voi efectua testul coronavirus în sistemul privat de sănătate, contra cost”, a declarat primarul Mihai Chirica. Mi-am făcut ieri testul, îl fac săptămânal. Mihai Chirica, primarul Iașiului: Primarul Mihai Chirica a spus la un post tv local că își face frecvent testul împotriva cornavirusului. „Trebuie să te gândești la sănătatea ta. Până la urmă, nu știi cum este omul din față. Pare că este sănătos, așa cum par și eu. Eu o singură chestie spun. Că în calitate de primar și coordonator al Situațiilor de Urgență pe Municipiul Iași, mi-am făcut testul și ieri și îl fac săptămânal, ca să nu-mi infestez colegii”, a declarat Chirica, potrivit ReporterIS.ro.
Mai mult, el susține că este o obligație, deși testele sunt pentru cei care prezintă simptome clare ale bolii, nu se fac la cerere. Moderatorul emisiunii a completat dezvăluirea primarului: „Să precizăm că nu e un moft, ci o obligație!”. La care primarul a întărit: „O obligație, bineînțeles”, mai scrie ReporterIS. La Iași se fac 60 de teste pe zi din toată Moldova, la o populație de 4 milioane de locuitori, mai scrie site-ul de știri. Protocolul stabilit de Guvern este foarte clar: sunt testați doar cei cu simptome și contactele lor, în urma anchetei epidemiologice, precum și cei veniți din străinătate, din Zonele Roșii. A făcut-o cu acceptul unui medic, eu n-am fost informată. Directoarea Spitalului de Boli Infecțioase: Un medic ieșean de la Spitalul de Neurochirurgie, consultat de ReporterIS, a avut un singur comentariu referitor la acest caz: „Este incredibil ce aud! Deci eu, stat, impun medicilor de ATI suspecți să stea 14 zile în carantină, deși știu că voi avea nevoie de ei și îi pot testa, și testez la cerere un primar?”.

[('Minimizarea impactului COVID-19', 241), ('Știre reală', 384), ('Acuzații de autoritarism și distopie', 358), ('Satiră', 299), ('Narațiuni legate de sănătate', 202), ('Narațiuni legate de vaccinare', 369), ('Teorii ale conspirației', 213), ('Criticarea restricțiilor', 161), ('Geo-politică', 352), ('Criticarea actorilor naționali și internaționali', 7)]